Jussi Muilu

Johannes (Jussi) Muilu (27. kesäkuuta 1901 Lapua – 24. lokakuuta 1976 Lapua) oli eteläpohjalainen maanviljelijä, joka otti aktiivisesti osaa Lapuan liikkeen toimintaan 1930-luvun alussa. 

Muilun vanhemmat olivat Juho Muilu ja Liisa Malkamäki. Muilu oli kiinnostunut koneista ja jo 1920-luvulla hän omisti T-mallin Fordin ja ajoi myös tilausajoja linja-autolla. Lapuan liikkeessä toimiessaan Muilu tuli nopeasti tunnetuksi innokkaana kyyditysten järjestäjänä ja hänen nimestään johdettiin Lapuan liikkeen harrastamia pakkokyydityksiä kuvaava teonsana muiluttaa.

Kerrotaan, että sanan muiluttaja olisi keksinyt Martti Pihkala, joka nähtyään ulkomuodoltaan komean Jussin seisomassa autonsa, mainitun Fordin, vieressä olisi tokaissut: "Taidatte olla aikamoinen kyyditsijä, oikein muiluttaja." Tätä nimenselitystä pidetään Jussi Muilun itsensä kertomana. Autoa käyttäen tapahtuvan kaappauksen toimintamalli oli tässä yhteydessä nimenomaan Jussi ja Jaakko Muilun käyttöönottama.

Lähteet

Viitteet

Suomalaiset yhteiskunta-aktivistit
Lapuan liikkeessä vaikuttaneet henkilöt
Vuonna 1901 syntyneet
Vuonna 1976 kuolleet